Folkalender

Dreamers’ Circus & Teitur | Xmas Tour 2024
2024-12-18 20:00 - 22:00 (Europe/Helsinki) | EKSERCERHUSET, Øster Voldgade 16, Fredericia, 7000
Dreamers’ Circus & Teitur vender tilbage på magisk juleturné
Den højt respekterede og innovative folkemusiktrio, Dreamers’ Circus, har de seneste år bragt deres nye nordiske musik til fjerne egne af verden. Samtidig er deres årlige juleturné i Danmark, der bringer særlige gæster i spil for at skabe en enestående musikalsk oplevelse, blevet en stærk tradition. Sidste års succes med den færøske musiker, komponist og singer-songwriter, Teitur, gav blod på tanden, og derfor tager de på juleturné sammen igen i år.
Teitur har været en bemærkelsesværdig skikkelse på den musikalske scene siden sin debut med albummet ‘Poetry & Airplanes’. Han har høstet stor international anerkendelse med sin evne til at udforske musikalske grænser og skabe rørende og dybt originale melodier og tekster. Med talrige Danish Music Awards og flere filmmusiksoundtracks på sin konto er Teitur en kunstner, der har efterladt et markant aftryk i musikverdenen.
Dreamers’ Circus (Nikolaj Busk, Rune Tonsgaard Sørensen og Ale Carr) og Teitur vil på denne juleturné tage publikum med på en magisk rejse gennem en bred vifte af musikalske udtryk. Turnéen vil introducere publikum til nye og overraskende fortolkninger fra den store skattekiste af jule- og vintersange.
Koncerterne vil også indeholde musikalsk guldstøv fra Mads Kjøller Henningsen, kendt for sit virke med Lars Lilholt Band og Floating Sofa Quartet, der vil tilføje en ekstra dimension til oplevelsen med sine gamle traditionelle instrumenter som fløjter og drejelire.
“Siden sidste års juletur, har det været en drøm for os at stå på scenen med Teitur og Mads igen. Begge musikere repræsenterer på en og samme tid en forfriskende nysgerrighed og stærk kunstnerisk integritet og deres fantastiske stemmer komplementerer vores univers på smukkeste vis. Man kan forvente musik der er både traditionsrig og eksotisk – toner der lyder som noget man aldrig har hørt før.”
Dreamers’ Circus
Koncerter
18/12 Eksercerhuset, Fredericia
19/12 Store Sal, Musikhuset Aarhus
20/12 Konservatoriets Koncertsal, København

Dreamers’ Circus & Teitur | Xmas Tour 2024
2024-12-19 19:30 - 21:30 | Musikhuset Aarhus, Thomas Jensens Allé 2, Aarhus, 8000

Irsk Jam Aften
2024-12-20 19:00 - 23:30
Det er fredag – det er musik – det er JAM og hygge… 🥰
En aften i den Irske musiks tegn på Bobuska!
Med et par garvede session-musikere ved roret bliver der åbnet op for at at spille tunes og synge sange fra den grønne ø aftenen lang.
Tag dit yndlingsinstrument med, smør sangstemmen, eller kom forbi og få en øl – næææh mange… og nyd musikken. Alle er velkomne!
Det er GRATIS ❤️

Dreamers’ Circus & Teitur | Xmas Tour 2024
2024-12-20 19:30 - 21:30 | Konservatoriets Koncertsal, Julius Thomsens Gade 1, Frederiksberg, 1974

Folkemusik jam i Flensborg (ingen jam d. 25.7. - sommerpause)
2024-12-28 18:00 - 23:30 | Kulturcafe Tableau, Kurze Straße 1, Flensborg, 24937
Violin-spiller Andreas von Hippel fra Flensborg organiserer normalt hver 4. Lørdag i måneden en jam i Flensborg
i “Kulturcafe Tableau”. I kan forvente musik fra de
anglo-skandinaviske egne.
Det er et hyggeligt mødested især for danske og tyske folk-musikere. Spørsmål? Skriv til jensis@gmail.com
Hilsen, Jens W.
Der Geigenspieler Andreas von Hippel aus Flensburg organisiert jeden 4. Samstag im Monat eine Session
im Kulturcafe Tableau in Flensburg. Es soll gerne um Folkmusik
aus dem anglo-skandinavischen Raum gehen. An der Schnittstelle zwischen Deutschland und Dänemark ist
die Session insbesondere ein Treffpunkt zwischen deutschen und dänischen Folk-Musikern.
E-mail: jensis@gmail.com

Julelegestue med Ramsø Spillemandslaug
2024-12-28 19:00 - 23:00 | Valhøj skole, Rødager Alle 102, Rødovre, 2610, Danmark
Folkedans Storkøbenhavn inviterer til munter folkedans med Ramsø Spillemandslaug som orkester og Vill Plesner-Petersen og Lissi Madsen som instruktører.
I pausen spiser vi lagkage og drikker kaffe/te – husk selv service og sangbog.
Vi glæder os til at se jer.

Julebal
2024-12-28 19:30 - 23:00 | Kølstrup Forsamlingshus, Kertinge Bygade 83, Kerteminde, Fyn, 5300, Danmark
Mette Kathrine Jensen Stærk og Kristian Bugge spiller til dans i Kølstrup forsamlingshus.

Nytårskoncert med HP Lange & Big Gumbo
2024-12-28 20:00 - 22:30 | Kulturhuset Rejsestalden., Hovedgaden 29a, Jægerspris, 3630
HP Lange & Big Gumbo
Gumbo er en fantastisk gryderet fra de amerikanske sydstater, hvor man udover nogle faste ingredienser tilføjer det man har lyst til og det man synes passer. Det er netop sådan musikken er i Big Gumbo – umiskendeligt blues men tilsat cajun og mountain music. Fiddle og banjo i tilpasse mængder.
HP lange har været på blues/folk scenen i mere end 30 år. Han har modtaget de priser, der er på den danske blues scene og hans udgivelser har været nomineret til et væld af DMA’er – tre har taget prisen. Senest har ”I feel fine” fra 2019 modtaget en DMA – Danish Music award – for bedste blues album, og HP Lange Big Gumbo var desuden nomineret til Blues live prisen.
HP og Niels besøgte os i oktober 2022. Den gang sammen med Paul og Peter Banks og det var for fulde huse.

Zenobia
2024-12-29 16:00 - 17:30 | Oksby Kirke, Kirkevej 2, Blåvand, 6857
Julekoncert med danske viser og sange samt Zenobias egne numre.
Varighed 70 min. uden pause.

Julefolk med Morten Alfred Høirup + Klaverfabrikkens Husorkester + Åben scene
2024-12-30 16:30 - 20:00 | Klaverfabrikken, Hillerød, Fredensvej 12A, Hillerød, 3400
Også i år bliver der helt særlig LilleNytårsAften-stemning på Klaverfabrikken, når vi inviterer til årets sidste koncert.
Der er nemlig igen lagt op til en hyggelig eftermiddag med god, gammeldags og helt ny og særdeles innovativ folkemusik og sang.
Som vanlig er det Klaverfabrikkens Husorkester, der starter koncerten, skarp fulgt af Morten Alfred Høirup, der er årets gæst i huset.
Dette bliver første sæt, og i andet sæt, efter en god pause, er der ”åben Scene”, og DU er velkommen til at give et nummer eller to.
Anden del spilles / synges helt akustisk, så der er ikke lyd og højtaler på, men kun din/jeres egen lyd…
Vi siger bare: Grib guitaren, find fløjten, saml saxen, hent harmonikaen, vis violinen, bring bratchen, syng med og uden omkvæd gode sange fra nutiden og nærmeste omegn.
Der vil være kaffe, te, øl, vin og vand, lidt snacks og megen snak.
Det er også denne aften, vi løfter mere af sløret for forårets koncerter.

Saugmann Bjerregaards Fond, Ansøgningsfrist
2025-01-01 | Onlinearrangement
Saugmann Bjerregaards Fond – Indkaldelse af ansøgninger
Fondens formål er: at støtte forskere, som ønsker at fordybe sig i dansk spillemandsmusiks kompositioner og arrangementer, og som vil udvide kendskabet til spillemænds liv og værker, samt at støtte unge musikere/spillemænd, som ønsker at arbejde med Ditlev Trappo Saugmann Bjerregaards kompositioner og arrangementer.
Ansøgningsfrist: 1. maj. Uddeling: inden 15. juni.
Fonden har mulighed for at uddele ca. kr. 50.000 om året.
Ansøgningen skal være maskinskrevet i A4-format eller e-mail og sendes til: Bo Skjærbæk, Rude Hedevej 10, 8300 Odder. Tlf. 53707030, e-mail: kontakt@saugmannbjerregaardsfond.dk
Mere information: www.saugmannbjerregaardsfond.dk
Vejledning til ansøgning: https://sites.google.com/site/dtsbprojekter/index/ansogning
Tidligere gennemførte projekter siden 2004: https://sites.google.com/site/dtsbprojekter/projekter

BRAGR
2025-01-01 20:00 - 22:00 | Vestjyllands Højskole, Skraldhedevej 8, Ringkøbing, 6950
BRAGR – Lyden af skandinavien (bragr.dk)
Bandet giver den skandinaviske folkemusiktradition et nutidigt udtryk med både traditionelle melodier og egne kompositioner. Musikken fremstår brusende og frisk, arrangementerne er spændende og overraskende.
Perry Stenbäck: Nyckelharpa, guitar
Christine Dueholm: Loota Percussion trommesæt, vocal
Kristian Bisgaard: Klaver, harmonika, vocal
Jesper Frost Bylling: Bas, vocal
Der spilles 2 sæt á 45 min.

BRAGR
2025-01-02 19:00 - 20:00 | Ovsted Kirke, Ousted Kirkevej 10, Skanderborg, 8660
BRAGR – Lyden af skandinavien (bragr.dk)
Bandet giver den skandinaviske folkemusiktradition et nutidigt udtryk med både traditionelle melodier og egne kompositioner. Musikken fremstår brusende og frisk, arrangementerne er spændende og overraskende.
Perry Stenbäck: Nyckelharpa, guitar
Christine Dueholm: Loota Percussion trommesæt, vocal
Kristian Bisgaard: Klaver, harmonika, vocal
Jesper Frost Bylling: Bas, vocal

Søndagsdans på Museum Rebild
2025-01-05 14:00 - 17:00, 2025-01-12 14:00 - 17:00, 2025-01-19 14:00 - 17:00 | Museum Rebild, Rebildvej 25B, Rebild, Skørping, 9520
Hver søndag eftermiddag året rundt inviterer Rebild Spillemændene til gammeldans i museets sal. Repertoiret er for alle, også nybegyndere i gammeldans og folkedans.
Traditionen med søndagsdans har eksisteret siden museets start i 1951. Her vedligeholdes den himmerlandske dansetradition, som den har været kendt i mange generationer. Det foregår som et regulært bal, hvor musikken leveres af en af gruppe fra Rebild Spillemandslaug.
Som nybegynder er der rig mulighed for at danse med rutinerede dansere, hvilket er en god måde at lære trinene på. Alle kan deltage, selv om de ikke kender til folkedans i forvejen. Der er erfarne dansere, som kan lære fra sig, så alle får et par sjove og lærerige timer og måske bliver bidt af folkedansen. Der danses i et par timer, afbrudt af en kaffepause, hvor der kan købes kaffe og brød i museets cafe. Café og butik er åben søndage fra kl 13. Der er mulighed for at forudbestille kaffe og kage kl.14 når musikken starter, så er det klar til pausen kl. 15.30.

Fastpoholmen
2025-01-10 20:00 - 22:00 | kulturhus gimle, Gl. Stationsvej 12, Føllenslev, 4591, Danmark
Balkan-, dub- og jazz-mestrene Fastpoholmen kommer heldigvis forbi Gimle igen. Fastpoholmen er en musikalsk cocktail på en base af reggae og folk med noter af indie, balkan, dub og jazz.
Det lyder komplet vanvittigt, og det er det sådan set også, men det fungerer bare virkelig, virkelig godt.
Al Fastpoholmen-musik udspringer fra sanger og sangskriver Adam Fastholms ideer og kraftfulde kompositioner, som medvokalist Dawn Fastholm, og resten af bandet, så giver sit besyv med til at færdiggøre og udgive musikken. Det er forrygende, virilt og innovativt otte personers band, der altid giver musikken og publikum hundrede procent nærvær og tilstedeværelse. Der bliver en dansefest af de store.
Der er lækker buffet kl 18:30, forud for koncerten kl 20

Boys of Bluehill i Haslev Folk Club
2025-01-10 20:00 - 22:00 | Haslev Bibliotek, Mødesalen, Jernbanegade 62, Haslev, 4690
Boys of Bluehill har igennem 25 år spillet højenergisk og medrivende skotsk-irsk folkemusik på festivaller og koncertscener over hele landet.
Bandet har fået deres autentiske og specielle lyd gennem årelangt samarbejde med flere skotter – her i blandt Steven Quigg fra det legendariske McCalmans.
En aften med Boys of Bluehill består af smukke ballader fra det skotske højland, syng-med-klassikere fra pubberne i Irland og sveddryppende instrumentale jigs og reels fra den Keltiske dansemusik.Bandets særlige varemærke har altid været de velafstemte vokalharmonier.
Det hele bliver leveret med professionalisme, engagement og humor af:
Hans Ejner Jensen: Vokal, Guitar
Per Rosenlund Larsen: Vokal, Highland bagpipes, Smallpipes, fløjter og Bodhran
Karsten Vangsgård: Vokal, Bas
Peter Yde Knudsen: Vokal, Harmonika, Banjo, Mandolin, Mandola, Bodhran

Kursus i slängpolska med Kirstine Nurdug og Rasmus Brinck hos Folkedanserforeningen Fejltrin
2025-01-12 10:00 - 16:00 | Aula’en på Kirkebjerg skole i Vanløse, Vanløsehøj 4, Vanløse, 2720
Dato: Søndag d. 12. januar. 2025
Tid: kl. 10 – 16 (inkl. frokost- og kaffepauser)
Sted: Aulaen på Kirkebjerg Skole i Vanløse, Vanløsehøj 4, 2720 Vanløse (15 minutters gang fra
Jyllingvej Station)
Vi skal lære at danse Slängpolska.
I forbindelse med Slängpolska’en vil vi også lære ting som kan bruges i dans generelt:
• Samdans, hvordan er du i samspil med din dansepartner og med musikken
• Føre/følge, hvordan giver vi signaler til hinanden
• Danseteknik generelt, hvordan får vi det bare til at fungere godt.
Niveau: Alle er velkomne, uanset erfaring. Du behøver ikke at komme med en dansepartner, da vi
bytter undervejs.
Instruktør: Kirstine Nurdug Jensen
Musik: Rasmus Brinck
Medbring: Frokostkurv, drikkevarer og kaffe/te m.m. Bemærk, der er ikke adgang til køkken eller
borde – så lav en madpakke, der kan spises på en bænk.
Pris:
• 200 Kr.
• 100 Kr. for unge under 26 år.
• Gratis for medlemmer af Fejltrin.
Tilmelding og betaling: Senest onsdag den 8. januar til ppdons@gmail.com. Betal med MobilePay:
4667YA.
For yderligere information kan du kontakte os på ppdons@gmail.com eller ringe til Peter på 3020
0837.
Vi glæder os til en sjov og spændende danse-dag – alle er velkomne!
(Ret til ændringer forbeholdes)

Prisme
2025-01-12 16:30 - 17:30 | Askov kirke, Vejen, xxxxxxxxxx, Vejen, xxxx
Prisme er et fynsk ensemble med sin helt egen lyd og en anderledes sammensætning af instrumenter, end man sædvanligvis oplever i kirkerummet, nemlig violin/bratsch, keltisk harpe, harmonika og orgel.
Prisme er kendt for deres meget stemningsfulde og meditative musik, som taler til hjertet i et enkelt og umiddelbart sprog med plads til ro og fordybelse.
Repertoiret består af musik med nordiske og keltiske rødder, både den traditionelle og egne kompositioner samt smukke arrangementer af danske salmer, ligesom fællessalmer indgår som en naturlig del af programmet.
Det er “cittaslow” musik, innovativt, med inderlighed og nerve som både kan høres og mærkes.
Prisme giver nogle spændende og personlige koncerter, som altid spilles som en helhed, d.v.s. at der først klappes til sidst. Dette er netop med til at give den større ro og mulighed for fordybelse, som mange har udtrykt giver “en anderledes samlet og varm musikoplevelse”.
Da vi har meget sammenspil med orglet, skal der helst være plads til os alle fire, og orglet skal gerne stemme i 440 ligesom harmonikaen.
Prisme er:
Louise Ring Vangsgaard, violin, bratsch – Anne Marie Høst Mortensen, keltisk harpe
Janet Vahl, harmonika – Povl Chr. Balslev, orgel
Koncert tilbagemeldinger (flere på hjemmesiden):
”Utroligt smukke kompositioner og arrangementer med fornem balance mellem instrumenterne. Et fremragende ensemble i et fornemt sammenspil”!
Freddy Samsing, Tornby kirke / Vendsyssel Festival
”En virkelig smuk koncert. En man tager til, fordi man har lyst, og når man går ud, ved man, at man havde brug for den.”
Vejstrup kirke, Sjølund
”Hvilken ro der faldt over sjæl og sind, da vi lyttede til Prisme’s julekoncert, en fælles oplevelse ved roen, harmonien og glæden i musikken, der berørte os i et sprog, vi kunne forstå. Fantastisk at høre disse fire forskellige instrumenter spille op til og supplere hinanden, det kæmpe orgel, den spinkle harpe, en finurlig violin og harmonikaen, der spændte vidt og dermed kædede det hele sammen”.
Jystrup kirke, Sjælland
”Jeres musik taler til hjertet… en stille glæde ved bare at lytte til den smukke og stemningsfulde musik, I får ud af instrumenterne, det er bare trylleri.
Alle syntes, det var en smuk koncertoplevelse”.
Fjelsted kirke, Fyn
”Tilhørerne har udtrykt sig i begejstrede vendinger, og alt var meget smagfuldt og kontaktfuldt. Vi håber, vi kommer til at arrangere noget sammen en anden god gang, og jeg vil af hjertens lyst reklamere for jer hos mine organistkolleger!”
Herstedøster kirke, Albertslund

Koncert med Folkekons
2025-01-13 19:30 - 21:30 | Heltborg Museum, Thy, Skårhøjvej 15, Hurup Thy, 7760
En aften fyldt med musikalsk nærvær, tradition og fornyelse, når de studerende spiller traditionel og nyskrevet folkemusik, og ny musik og den gamle kulturarv mødes.
Folkemusiklinjen på Syddansk Musikkonservatorium – i daglig tale kaldet “Folkekons” – har igennem årene været en kilde til både bevaring og innovation inden for dansk folkemusik. Folkekons er en institution dedikeret til at uddanne og inspirere de næste generationer af folkemusikere. På uddannelsen kombineres traditionelle elementer med moderne innovation for at skabe en dynamisk musikscene, der hylder Danmarks rige kulturarv.
Turnéen er en helt særlig mulighed for at høre Danmarks folkemusikstuderende midt i den store udvik-ling, det er at studere dette ene emne i 3-5 år. Koncertprogrammet afspejler ligeledes uddannelsens omfavnelse af den danske folkemusik samt folkemusik fra andre steder i verden. Dette kommer alt sammen til live ved et musikalsk møde mellem 11 studerende, der alle er forskellige steder i deres uddannelse og udvikling.
I programmet kan man finde gamle, traditionelle, nyfortolkede og kendte melodier samt nyskrevet materiale. Musikken har en unik lyd, både på grund af de mange forskellige – og til tider utraditionelle – instrumenter der spiller sammen, men også på grund af sammenholdet mellem mennesker, der har ønsket om at dele denne fantastiske genre af musik med så mange som muligt.
Koncerten arrangeres i samarbejde med Spillestedet Thy og Museum Thy.

Folkekons - vinterturne 2025
2025-01-15 19:30 - 21:00 | Syddansk Musikkonservatorium, Kirkegade 61, Esbjerg, 6700
Folkemusiklinjen på Syddansk Musikkonservatorium inviterer til en aften fyldt med med musikalsk nærvær, tradition og fornyelse. Kom og hør traditionel og nyskrevet folkemusik og oplev mødet mellem den nye musik og den gamle kulturarv.

Dansting
2025-01-17 19:30 - 22:30 | Osramhuset, Valhalsgade 4, København, 2200 N
Dansting med Balkan danse ved Lillian Apetri.
Tingluti inviterer til Dansting fredag d. 15. november kl. 19.30 – 22.30
Lillian Apetri instruerer Balkan danse, alle kan være med!
i Osramhuset i Valhalsgade 4 på 1. sal
Døren er låst, så ring på den opsatte dørklokke eller på mobilnummeret, så kommer vi og åbner døren.
Det er gratis at deltage.
Der kan købes brød, øl og vand til rimelige priser.
Hvis du holder af at danse og er nysgerrig på at lære nyt, er det en oplagt mulighed. Det er ikke nødvendigt at have en partner for at deltage.
Bus 6A holder nær Valhalsgade.
Nærmeste S-togsstation er Bispebjerg St.
Nærmeste Metrostation er Skjolds Plads (100 m)

Camien & Co
2025-01-18 14:00 - 23:00 | Broby Gamle Skole, Broby, Sorø, Suserupvej 55, Sorø, 4180
Workshop, bal og musikalske fortællinger fra Stevns
Musikken fra Stevns omhandler især
• 1800-tallet (August Camien, Hellested)
• 1900-tallet (“Lille” Peter Nielsen, Rødvig).
Dansen dertil er tilpasset tiden. Bal med det hele.
Foredrag med fortælling, lyd og billeder og flere spillemænd i 1900-tallet.
Værksteder med spil (arr. af Camien for fem instrumenter, noder udleveres) og dans af ældre typer.
Før kaffen Camien/1800-tallet og efter kaffen Lille Peter/1900-tallet.
Program
14-18 Introduktion og musikalsk samvær, danse- og spilleworkshops, kaffepause
18.30 Middag
20-23 Bal, kaffe
Priser: Eftermiddag 100 kr., 80 kr. for medlemmer
Middag 130 kr med tilmelding torsdagen før.
Aften/Bal 120 kr., 100 kr. for medlemmer
Der kan købes kaffe og kage
Billter i døren, men tilmelding af hensyn til spisning senest torsdag med forudbetaling. Gerne for alt hvad man vil deltage i til MobilePay, 8480XR, Folkekulturværkstedet, med oplysning om deltagere og hvad betalingen omfatter. Anfør hvis Vegetar til spisning.

Nytårsbal med Ove Andersen, Bent Melvej og Rasmus Nielsen
2025-01-18 19:00 - 23:00 | Trekanten, Sebbersundvej 2A, 9220 Aalborg Ø
Ove og Bent kræver nok ingen nærmere præsentation – de har gennem tiderne været flittige gæster i lauget.
Rasmus har spillet i lauget en enkelt gang sammen med gruppen Trias. Han har i 2024 været instruktør på ROD.
Entre incl. kaffe og kage 120 kr. (for medlemmer 100 kr.)

Folkekons (Folkemusik Konservatoriet Esbjerg)
2025-01-19 | INSP Roskilde, Slagteristræde 9, Roskilde, 4000
Folkekons inviterer til en aften fyldt med med musikalsk nærvær, tradition og fornyelse. Kom og hør studerende fra Folkekons, når de spiller traditionelt og nyskrevet folkemusik, og oplev mødet mellem den nye musik og den gamle kulturarv.
Folkemusiklinjen på Syddansk Musikkonservatorium – i daglig tale kaldet “Folkekons” – har igennem årene været en kilde til både bevaring og innovation inden for dansk folkemusik. Folkekons er en institution dedikeret til at uddanne og inspirere de næste generationer af folkemusikere. På uddannelsen kombineres traditionelle elementer med moderne innovation for at skabe en dynamisk musikscene, der hylder Danmarks rige kulturarv. Turnéen er en helt særlig mulighed for at høre Danmarks folkemusikstuderende midt i den store udvikling, det er at studere dette ene emne i 3-5 år. Koncertprogrammet afspejler ligeledes uddannelsens omfavnelse af den danske folkemusik, samt folkemusik fra andre steder i verden. Dette kommer alt sammen til live ved et musikalsk møde mellem 11 studerende, der alle er forskellige steder i deres uddannelse og udvikling.
I programmet kan man finde gamle, traditionelle, nyfortolkede og kendte melodier, samt nyskrevet materiale. Musikken har en unik lyd! Både pga. de mange forskellige – og til tider utraditionelle – instrumenter der spiller sammen, men også pga. sammenholdet mellem mennesker, der har ønsket om at dele denne fantastiske genre af musik med så mange som muligt.

Danse fra vores nabolande
2025-01-19 10:00 - 15:30 | Folkedanserhuset Holstebro, Banetoften 42, Holstebro, 7500
Kursus/workshop
Vi skal denne gang danse rækkedanse fra Norge og Skotland
nogle små pardanse fra Sverige og Tyskland
kvadrilledanse fra Tyskland samt en byttehambo
Hvis du er interesseret men mangler en dansepartner, så kontakt os.
Krav: Man skal kunne danse polka, vals, totrin, hopsa og enten hambo eller sønderhoning, men man behøver ikke at være verdensmester.
Vores motto er:
Det skal være sjovt at danse – og jo mere man kan, jo sjovere bliver det.
Instruktører: Katrine Jakobsen og Jørgen Eskild Larsen
Musik: Jørgen Nickelsen og Anders Løager
Sted: Holstebro Folkedanserhus, Banetoften 42, 7500 Holstebro
Medbring: Frokostkurv – drikkevarer købes.
Pris: kr. 150,- incl. Kaffe, the og kage.
Yderligere information: kat.jakobsen@gmail.com eller Jørgens tlf. 2124 3331
Vi ses forhåbentlig til en sjov og spændende dansedag. Alle er velkomne.
Af hensyn til kaffebrød er der tilmelding senest torsdag d. 16. jan. til Ellen Kjær Andersen på mail: holstebro.folkedans@gmail.com
Ret til ændringer forbeholdes.

Laugsaften med Ribe Danse- og Spillemandslaug
2025-01-21 08:00 - 17:00 | Koncerter på Damms Gaard, Gråstenvej 12, Åbenrå, 6200
Vi flytter lokation og besøger Aabenraa Folkedansere på Damms Gård ved Aabenraa.
Opskriften er som altid:
Har du lyst til at danse, spille, lytte eller se, så er det her det foregår.
Vi spiller til dans fra kl. 19:30 – ca. 22.30. Der vil blive instrueret i dansene efter behov så kom frit frem både nybegyndere og øvede. Midt på aftenen drikker vi kaffe og spiser hjemmebagt kage.
I kaffepausen kan der være forskelligt underholdning så som, fælles sang, div. solooptræden med musik eller sang og historie fortælling mm.
Kom og deltag i de hyggelige aftener som lauget har afholdt i mere end 40 år

Release af bogen Lyngens land i ord og tonerer
2025-01-21 19:00 - 22:00 | Svendborg Forsamlingshus Lundevej 2 5700 Svendborg, Lundevej 2, Svendborg, 5700, Danmark
Velkommen til en hyggelig aften i Svendborg til Release af min nye folkemusikbog.
Der bliver en lille koncert og dernæst er der folkedans.
Fri entré kaffe og kage. Vel mødt!
Musikere:
Inge Marie Højmann,Violin
Jørgen Dickmeiss, Violin
Theis Langelands, Klaver
René van der Pals, Bas
Anne Engel Tværfløjte
Anders Kay Gormsen, Bohran

Jane & Shane
2025-01-21 19:30 - 23:00 | Baltoppen LIVE, Baltorpvej 20, Ballerup, 2750
25 år sammen om musikken
Engelske Jane Clark og irske Shane Donnelly mødtes i 2000 tilfældigt til en jam-session på en irsk pub i et land, der var nyt for dem begge.
Violin og guitar slog gnister og fra første tone føltes det som om, de havde spillet sammen for evigt. Deres fælles kærlighed til musikken og nærmest symbiotiske samspil blev til duoen Jane & Shane, der hurtigt vandt danskernes hjerter.
Nu fejrer Jane & Shane de første 25 år med Danmark, publikum og hinanden med en særlig jubilæumsgave: En festlig cocktail af deres mest elskede melodier og helt nye sange specielt udvalgt og skrevet til jubilæumskoncerterne.
Sprudlende spilleglæde og stort overskud har altid kendetegnet en koncert med Jane & Shane og i 25 år har publikum over hele Danmark været med til at skabe den helt særlige stemning, der opstår til en Jane & Shane koncert. Og det sker hver gang! Uanset om de spiller en intim koncert i et
forsamlingshus i landlige omgivelser, på en festival, i en kirke eller med et stort orkester foran 15.000 mennesker i en slotspark.
For det er i mødet med publikum og fællesskabet omkring musikken, at energien og glæden bliver til: “Vi elsker at spille med hinanden, men når vi står på scenen, sker der noget særligt. Publikums begejstring og deres glade smil skaber så meget god energi. Så er vi det helt rigtige sted – sammen om musikken”.
Jane & Shane har deres musikalske rødder i den irske og britiske folkemusik, men krydrer kærligt med elementer fra det klassiske og jazzen til det særlige “blend”, der har gjort deres koncerter så populære: Lyriske ballader og livlige keltisk-inspirerede melodier med et strejf af swing – altid
serveret med glimt i øjet og smil på læben.
Deres karriere tog for alvor fart efter deres venskab og samarbejde med Niels Hausgaard – et venskab, der stadig holder.
“Jeg mødte Jane og Shane første gang en sen aften på Shamrock for over tyve år siden. To unge mennesker spillede på den lille scene. De fyldte rummet med en energi og et muntert overskud, man sjældent møder på en pub en hverdagsaften. Det var Jane og Shane. Vi har været venner siden, og de er stadig en brådsø af musikalsk generøsitet og udstråling på scenen. De har meget at give af, og de giver gerne. De er sjældne. Tak for dem.” NIELS HAUSGAARD
Jane & Shanes popularitet har nu i 25 år taget dem Danmark rundt og deres dygtighed, varme og udstråling tager altid publikum med storm.
160,-
Siddepladser på balkon
Skotsk/Irsk Musikscene i Baltoppen LIVE
